Stančiai

Apie kaimą Kretingos rajone žr. Stančiai (Kretinga).

Stančiai – kaimas šiaurės vakarinėje Klaipėdos rajono savivaldybės dalyje, 1 km į pietvakarius nuo Kretingalės, abipus kelio , Dangės dešiniajame krante. Kaimo žemės plyti tarp Dangės ir jos dešiniojo intako Dūmešio, Dangės dešiniajame krante. Šiaurės vakarine dalimi praeina krašto kelias Klaipėda–Kretinga.

Etimologija 

Pavadinimas kilo iš asmenvardžio Stančius daugiskaitos. Rašytiniuose šaltiniuose rašomas , .

Istorija 

Pirmąkart paminėtas 1540 m., iki XX a. vidurio priklausė vokiečių valdomai Rytų Prūsijai (Mažajai Lietuvai). 1736 m. gyveno Jurg Preugsch (Jurgis Preikšaitis), Hanßkis Stantzus (Anškis Stančius), Griegel Bastig (Grigalius Bastikas). 1896 m. prijungtas greta buvęs Einorių () kaimas. 1912 m. kaimas ribojosi su Kretingale, Pipirais, Jogučiais, Peskojais ir Jankaičiais. Tikintieji priklausė Kretingalės evangelikų liuteronų parapijai. Dauguma gyventojų buvo lietuvninkai.

XIX a. – XX a. I pusės gyventojų pavardės: Bedszent (Bėdžentis), Bertuleit (Bertulaitis), Bogdan (Bagdonas), Bruszis (Bružys), Butkeviczius (Butkevičius), Friederici (Frydericis), Kapust (Kopūstas), Keller (Keleris), Kunkis (Kunkys), Kuperis, Lankuttis (Lankutis), Schuischel (Šuišelis), Schuschel (Šušelis), Talis (Tolis), Zwille (Žvylienė).

Gyventojai

Kultūros paveldas 
 Jogučių, Spirkių kapinynas (II – IX a.).
 Stančių senovės gyvenvietė (II – XVIII a.).
 Stančių II senovės gyvenvietė (III tūkst. pr. m. e. – I tūkst.).
 Stančių evangelikų liuteronų kapinės (XVIII a. – XX a. vid.).

Šaltiniai

Nuorodos 
 Standschen. – GenWiki

Klaipėdos rajono savivaldybės gyvenvietės